ΓΡΑΠΤΗ ΕΡΩΤΗΣΗ E-0347/02

υποβολή: Mario Borghezio (NI) προς την Επιτροπή

(12 Φεβρουαρίου 2002)

Θέμα: Ασφάλεια στον αέρα και λαθρεμπόριο μεταχειρισμένων ανταλλακτικών

Από έρευνα που διεξάγεται στην Ιταλία αποκαλύφθηκε ευρείας κλίμακας λαθρεμπόριο μεταχειρισμένων και ανακυκλωμένων ανταλλακτικών που προορίζονται για την πολιτική αεροπορία εκ μέρους της εταιρείας Panaviation. Τολικό αυτό φαίνεται ότι εξακολουθεί ακόμη και σήμερα να πωλείται μέσω Διαδικτύου.

Σχετικά φαίνεται ότι ούτε λίγο ούτε πολύπήρχε πιθανότητα ορισμένα πρόσφατα αεροπορικά δυστυχήματα να οφείλονται μεταξύ άλλων και στη χρήση του εν λόγωλικού, μεταχειρισμένου ή ακατάλληλου, που είχε πλαστή πιστοποίηση.

Ποια επείγοντα μέτρα προτίθεται να εφαρμόσει η Επιτροπή προκειμένου τα εθνικά και διεθνή όργανα ελέγχου της πολιτικής αεροπορίας να προβούν στις δέουσες και επείγουσες εξακριβώσεις ώστε να διαπιστωθεί — στις διάφορες αεροπορικές εταιρείας — ποια αεροσκάφη χρησιμοποίησαν ανταλλακτικά ήλικά παράνομης προέλευσης και να σταματήσει έτσι η χρησιμοποίησή τους στις πολιτικές πτήσεις σε όλους τους ευρωπαϊκούς αερολιμένες·

Δεν θεωρεί εξάλλου σκόπιμη τη διεξαγωγή κάποιας έρευνας σε όλη την ευρωπαϊκή επικράτεια όσον αφορά το προαναφερθέν λαθρεμπόριο·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις E-0347/02, E-0378/02 και E-0540/02

(4 Απριλίου 2002)

Οι αμερικανικές αεροναυτικές αρχές γνωρίζουν καλά το πρόβλημα των μη γνήσιων ανταλλακτικών και για να καταπολεμήσουν τον κίνδυνο έχουν ήδη αναλάβει πολλές πρωτοβουλίες στο παρελθόν, τις οποίεςιοθέτησαν και πολλές ευρωπαϊκές αεροναυτικές αρχές.

Εν προκειμένω, το γεγονός ότι η ιταλική αστυνομία κατήσχε ανταλλακτικά Airbus A300 που προέρχονταν από τη διάλυση παροπλισμένων αεροσκαφών, στην οποία εμπλέκονται τρεις εταιρείες (Panaviation, New Tech Italia και New Tech Aerospace) είναι μεν κατακριτέο αλλά όχι πρωτόγνωρο.

Τα κύρια τεμάχια των αεροσκαφών πιστοποιούνται και συχνά έχουν περιορισμένη διάρκεια ζωής (ημερολογιακή ή σε ώρες πτήσης). Τα στοιχεία ενός αεροσκάφους είναι άλλωστε τεκμηριωμένα έτσι ώστε να μπορεί να προσδιορισθεί η προέλευση και το ιστορικό τους.

Η παραποίηση δυστυχώς είναι δυνατή σε κάθε τομέα όπουπάρχουν μεγάλα οικονομικά συμφέροντα. Η αξία των ανταλλακτικών αεροσκαφών είναι τόσο μεγάλη που καθιστά πολύ επικερδές το λαθρεμπόριο μη πιστοποιημένων ανταλλακτικών ή ανταλλακτικών που έχουν αφαιρεθεί από παροπλισμένα αεροσκάφη.

Το πρόβλημα είναι λοιπόν πραγματικό και οι αεροπορικές αρχές έχουν επίγνωση. Η Επιτροπή θα μεριμνήσει ιδιαίτερα ώστε, κατά τη σύσταση της Ευρωπαϊκής Υπηρεσίας Πολιτικής Αεροπορίας — ΕΥΠΑ — να αξιολογούνται ιδιαίτερα οι διαδικασίες πιστοποίησης των αεροναυτικών ανταλλακτικών λόγω του προβλήματος παραποίησής τους.

Η αξιολόγηση αυτή θα έχει τη μορφή διεξοδικής εξέτασης των διαδικασιών του μέρους 21 (πιστοποίηση αεροσκαφών και των ανταλλακτικών τους) τωνφιστάμενων κοινών αεροπορικών αρχών (JAA), οι διαδικασίες δε αυτές θα αποτελέσουν τη βάση των κανόνων εφαρμογής της ΕΥΠΑ που θα εκπονήσει η Επιτροπή στο δεδομένο τομέα.

Η Επιτροπή είναι όντως αποφασισμένη να μην επιτρέψει τηνποβάθμιση της αεροπορικής ασφάλειας. Αυτό δεν σημαίνει πάντως ότι θαποκατασταθούν οι προσπάθειες που πρέπει να καταβάλουν τα κράτη μέλη, τα οποία είναι άλλωστε ποινικά αρμόδια για την καταπολέμηση της παραποίησης των πιστοποιημένων ανταλλακτικών ή των εγγράφων εν γένει.